CELEX: 62015TN0587
Language: sl
Date: 2015-10-12 00:00:00
Title: Zadeva T-587/15: Tožba, vložena 12. oktobra 2015 – Rose Vision/Komisija

30.11.2015   
            
            
               SL
            
            
               Uradni list Evropske unije
            
            
               C 398/73
            
         Tožba, vložena 12. oktobra 2015 – Rose Vision/Komisija
   (Zadeva T-587/15)
   (2015/C 398/86)
   Jezik postopka: španščina
   
      Stranki
   
   
      Tožeča stranka: Rose Vision, S.L. (Pozuelo de Alarcón, Španija) (zastopnik: J. Marín López, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               prvič, na podlagi člena 263 PDEU za ničen razglasi Sklep Komisije z dne 28. julija 2015 glede izterjave zneska 5 35  613,20 EUR, skupaj z obrestmi, ki ga dolguje Rose Vision, S.L.;
            
         
               —
            
            
               drugič, na podlagi člena 272 PDEU ugotovi, da je Komisija kršila točki II.14(1)(a) in II.22(5) splošnih pogojev FP7, v povezavi s končnim revizijskim poročilom z opravilno številko 11-INFS-025 in revizijskim poročilom z opravilno številko 11-BA119-016, opravljenima pri družbe Rose Vision v okviru njenega sodelovanja pri projektih „Support action to the Integral Satcon Initiative (sISI)“, „Implementing cooperation on Future Internet and ICT Components between Europe and Latin America (FIRST)“, „Supporting the future of the NEM European Technology Platform (FutureNEM)“, „Support Action for the NEM European Technology Platform (4NEM)“ in „Structural Funds for Regional Research Advancement (SFERA)“;
            
         
               —
            
            
               tretjič, na podlagi člena 272 PDEU ugotovi, da sta končno revizijsko poročilo z opravilno številko 11-INFS-025 in revizijsko poročilo z opravilno številko 11-BA119-016, opravljeni ob kršitvi točk II.14(1)(a) in II.22(5) splošnih pogojev FP7, s pogodbenega vidika nični, neveljavni in brez učinka;
            
         
               —
            
            
               četrtič, na podlagi člena 272 PDEU in člena 340, prvi odstavek, PDEU ugotovi, da družba Rose Vision Komisiji ni dolžna plačati zneska 5 35  613,20 EUR, skupaj z obrestmi, navedenega v Sklepu Komisije z dne 28. julija 2015;
            
         
               —
            
            
               petič, na podlagi člena 272 PDEU in člena 340, prvi odstavek, PDEU Komisiji naloži, da plača družbi Rose Vision še neplačane zneske, dolgovane družbi Rose Vision iz naslova sodelovanja v projektih FP7, in sicer 1 95  571,13 EUR za projekte Komisije sISI, FIRST, FutureNEM, 4NEM in SFERA in 2 17  729,37 EUR – povečano za v prihodnje zapadle zneske – za projekta Izvajalske agencije za raziskave E-Sponder in MaPEer SME. Oba zneska, ki sta začasna in ju je treba natančneje izračunati v kasnejši fazi postopka, se v vsakem primeru povečata za obresti, določene v točki II.5(5) splošnih pogojev FP7;
            
         
               —
            
            
               šestič, na podlagi člena 272 PDEU in člena 340, prvi in drugi odstavek, PDEU Komisiji naloži, da družbi Rose Vision plača odškodnino za pogodbeno škodo, nastalo zaradi kršitve točk II.14(1)(a) in II.22(5) in II(5)(3)(d) splošnih pogojev FP7, in za nepogodbeno škodo, nastalo zaradi vpisa družbe Rose Vision v sistem zgodnjega opozarjanja, opozorilo W 2, in sicer v znesku, navedenem v točki 114 te tožbe, ali znesku, ki ga Splošno sodišče določi na podlagi presoje ex aequo et bono.
            
         
      Tožbeni razlogi in bistvene trditve
   
   Tožeča stranka v utemeljitev svoje tožbe navaja štiri tožbene razloge.
   
               1.
            
            
               S prvim tožbenim razlogom zatrjuje, da je s končnim revizijskim poročilom z dne 9. oktobra 2012 z opravilno številko 11-INFS-025 in revizijskim poročilom z dne 22. aprila 2013 z opravilno številko 11-BA119-016 kršena točka II.14(1)(a) splošnih pogojev FP7, in sicer ker je v njima ugotovljeno, da izdatki, ki jih je priglasila družba Rose Vision, niso upravičeni, ker niso dejanski.
            
         
               2.
            
            
               Z drugim tožbenim razlogom zatrjuje, da je s končnim revizijskim poročilom z dne 9. oktobra 2012 z opravilno številko 11-INFS-025 in revizijskim poročilom z dne 22. aprila 2013 z opravilno številko 11-BA119-016 kršena točka II.22(5) splošnih pogojev FP7.
            
         
               3.
            
            
               S tretjim tožbenim razlogom zatrjuje, da zadržanje plačil družbi Rose Vision s strani Komisije za vse projekte iz sedmega okvirnega programa, v katerih je sodelovala družba, in zadržanje plačil s strani Agencije kot posledice Komisijinega zadržanja plačil, kršita točko II(5)(3)(d) splošnih pogojev FP7.
            
         
               4.
            
            
               S četrtim tožbenim razlogom zatrjuje, da je vpis družbe Rose Vision v sistem zgodnjega opozarjanja, in sicer z aktivacijo opozorila W 2, brez pravne podlage v smislu sodbe Splošnega sodišča z dne 22. aprila 2012 v zadevi Planet/Komisija, T-320/09.